《访郭德甫》
宋代·姚勉

美人在驹谷，久别良怀哉。
秋风天气清，特为斯人来。
踏月访清夜，岩扉肯予开。
弟兄俨相对，松竹间古梅。
子侄环侍侧，兰植依琼瑰。
青灯照图史，新酒罗瓶罍。
一家三代风，和气熙春台。
富学饱停蓄，厚德深栽培。
情周思孔子，志伊学颜回。
皇路方嶮巇，天马须龙媒。
旱岁渴霖雨，神鳞起渊雷。
君家多生贤，吾国正选才。
诏书明年近，竞踏黄花槐。
造榜正此天，桂籍浮香催。
鵰鹗相联飞，燕雀更愿陪。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。